אותו ואת בנו באב
בכורות מה, ב
מתני'. אלו כשרין באדם ופסולין בבהמה: אותו ואת בנו...
גמ'. ואלו כשירין באדם, מאי באותו ואת בנו? אילימא אהרן ובניו, דכותיה - תייש ובנו, מי נהיג? והתניא אותו ואת בנו - נוהג בנקבות ואינו נוהג בזכרים! אלא תיישה ובנה, דכוותה הכא - כהנת ובנה, כהנת בת עבודה היא? לעולם אהרן ובניו, דכוותה הכא - תייש ובנו, אמרי במערבא משמיה דר' יוסי בר אבין: עדא אמרה - חנניה היא, דתניא: אותו ואת בנו נוהג בנקבות ואינו נוהג בזכרים, חנניה אומר נוהג בזכרים ובנקבות.
חולין עח, ב – עט, א
תניא: אותו ואת בנו נוהג בנקבות ואינו נוהג בזכרים, חנניה אומר: נוהג בין בזכרים ובין בנקבות. מ"ט דרבנן? דתניא: יכול יהא אותו ואת בנו נוהג בין בזכרים ובין בנקבות, ודין הוא: חייב כאן, וחייב באם על הבנים, מה כשחייב באם על הבנים - בנקבות ולא בזכרים, אף כשחייב כאן - בנקבות ולא בזכרים; לא, אם אמרת באם על הבנים - שכן לא עשה בה מזומן כשאינו מזומן, תאמר באותו ואת בנו - שעשה בו מזומן כשאינו מזומן! ת"ל אותו - א' ולא ב'. אחר שחלק הכתוב, זכיתי לדין: חייב כאן וחייב באם על הבנים, מה כשחייב באם על הבנים - בנקבות ולא בזכרים, אף כשחייב כאן - בנקבות ולא בזכרים. ואם נפשך לומר, בנו - מי שבנו כרוך אחריו, יצא זכר שאין בנו כרוך אחריו. מה אם נפשך לומר? וכי תימא אותו - זכר משמע, הרי הוא אומר בנו - מי שבנו כרוך אחריו, יצא זכר שאין בנו כרוך אחריו.
ולחנניה, כתיב אותו - דמשמע זכר, וכתיב בנו מי שבנו כרוך אחריו, דמשמע נקבה, הלכך - נוהג בין בזכרים בין בנקבות. אמר רב הונא בר חייא אמר שמואל: הלכתא כחנניה.
1. סיכום הסוגיה: נחלקו חנניה וחכמים בשאלה האם איסור אותו ואת בנו נוהג גם באב. חנניה סבור שכן, וחכמים אומרים שלא. הגמרא כאן קובעת שסתם משנתנו היא כחנניה, וזו סיבה לפסוק כמותו[footnoteRef:1]. גם שמואל פוסק כחנניה כפי שציטטנו ממסכת חולין. אולם הרמב"ן[footnoteRef:2] סבור שקיימים מקומות רבים אחרים בהם נקטו במשנה בפשטות לשון נקבה כחכמים. [1:  תוספות חולין עט, א ד"ה עייל לי.]  [2:  מלחמות ה' סוף דף כז, ב מדפי הרי"ף.] 

2. מקבילות: מחלוקת חנניה וחכמים משיקה לשתי מחלוקות נוספות. הפסיקה בנושא אחד משפיעה מטבע הדברים על האחרים. בסוגיה בחולין נאמר: 
תניא: אילו נאמר שור ושה ובנו, הייתי אומר - עד שישחוט שור ושה ובנו, ת"ל: שור או שה אותו ואת בנו, מאי לאו מ'או' נפקא ליה? לא, מ'אותו'; הניחא לרבנן, דמייתר להו אותו, אלא לחנניה דלא מייתר ליה אותו, לחלק מנא ליה? לחלק לא צריך קרא, דסבר לה כר' יונתן, דתניא: איש אשר יקלל את אביו ואת אמו, אין לי אלא - אביו ואמו, אביו שלא אמו, ואמו שלא אביו, מנין? ת"ל: אביו ואמו קלל - אביו קלל, אמו קלל, דברי ר' יאשיה: ר' יונתן אומר: משמע שניהם כאחד, ומשמע אחד בפני עצמו, עד שיפרוט לך הכתוב יחדו[footnoteRef:3]. [3:  חולין עח, ב. רוב ככל המקורות נמצאים בבירור הלכה לחולין עח, ב ציון א אות א. ] 

לפי רבי יאשיה נחוץ מקור כדי 'לחלק' – כדי שלא נפרש שהאיסור הוא רק למי ששוחט הן שור ובנו והן שה ובנו. לפי רבי יונתן אין צורך בלימוד מיוחד.
בהמשך הגמרא חכמים דורשים מן המילה 'אותו', שישנו חיוב רק במין אחד, ומהמילה 'בנו' זיהו שמדובר באימו, שהוולד כרוך אחריה. לכאורה לפי זה ניתן לומר שגם חכמים משתמשים במילה 'אותו', ומתאימים לדברי רבי יונתן, שאין צורך בפסוק מיוחד לחלק. אולם בעלי התוספות הבינו שזיהוי המחלוקות נשאר, ורואים בכך סיבה לפסוק כחנניה: 
חנניה כרבי יונתן ובפרק השואל (ב"מ דף צה:) אמר דאביי סבר לה כרבי יאשיה ורבא סבר לה כרבי יונתן. וקי"ל כרבא לגבי דאביי[footnoteRef:4]. [4:  תוספות חולין עט, א ד"ה עייל לי.] 

כך פוסקים להלכה בעל היראים[footnoteRef:5], והרוקח[footnoteRef:6]. [5:  סימן שלט.]  [6:  סימן תסו.] 

השלכה נוספת של המחלוקת, גורמת לחנניה להקל ולחכמים להחמיר:
אמר רב הונא בר חייא אמר שמואל: הלכתא כחנניה. ואזדא שמואל לטעמיה: דתנן, ר' יהודה אומר: הנולדים מן הסוס, אף על פי שאביהן חמור - מותרין זה בזה, אבל הנולדין מן החמור עם הנולדין מן הסוס - אסורין; ואמר רב יהודה אמר שמואל: זו דברי ר' יהודה, דאמר אין חוששין לזרע האב, אבל חכמים אומרים כל מיני פרדות אחת הן, מאן חכמים - חנניה הוא, דאמר חוששין לזרע האב, והאי בר סוסיא וחמרא, והאי בר חמרא וסוסיא - כולהו חדא מינא נינהו[footnoteRef:7].   [7:  חולין עט, א.] 

כלומר מאחר שזרע האב משמעותי לחנניה, הרי שאין הבדל בין בני חמור וסוסה לבין בני סוס ואתון, ואינם כלאיים זה בזה. יש לציין, רבי יהודה למסקנת הגמרא אוסר רק מספק, ולפיכך בן חמור וסוסה אסור ככלאיים גם עם סוסה, שמחמירים בגלל אביו:   
איבעיא להו: מיפשט פשיטא ליה לר' יהודה דאין חוששין לזרע האב, או דלמא ספוקי מספקא ליה? למאי נפקא מינה - למישרא פרי עם האם. אי אמרת: מיפשט פשיטא ליה - פרי עם האם שרי, ואי אמרת: ספוקי מספקא ליה - פרי עם האם אסור, מאי? ... מאי הוי עלה? ת"ש, דאמר רב הונא בריה דרב יהושע: הכל מודין בפרי עם האם - שאסור, שמע מינה - ספוקי מספקא ליה, ש"מ[footnoteRef:8].  [8:  שם. ] 

לגבי הכרעה במחלוקת זו, כותבים בעלי התוספות:
משמע דרבי אבא סבר כרבי יהודה וכן אביי דאמר: עבי קליה בר חמרא. וכן רב פפא דאמר: רברבן אודניה וזוטרא גנובתיה בר חמרא - כולהו סבירא להו כרבי יהודה. ובפרק ב' דייני גזרות (כתובות דף קיא:) אמרינן הלכה כרבי יהודה בפרדות. ושור או שה דאותו ואת בנו מתרגמינן תורתא או שיתא (ויקרא כב) משמע דאין נוהג בזכרים והיינו דלא כחנניה[footnoteRef:9].  [9:  תוספות חולין עט, א ד"ה עייל לי.] 

לפיכך ישנם ראשונים הפוסקים כחכמים, ולא מחייבים בזכר: בה"ג[footnoteRef:10], ובעל השאילתות[footnoteRef:11]. הרי"ף מביא את שתי הדעות, ומסיים: "ומסתבר דליתא דחנניא[footnoteRef:12]". [10:  סימן סו.]  [11:  בשאילתא צט פוסק שאין חוששים לזרע האב בכלאי בהמה, ומאידך, בשאילתא קו אינו מזכיר זכר באיסור אותו ואת בנו.]  [12:  חולין, כז, ב מדפי הרי"ף. ] 

הרמב"ן כתב: 
אתו ואת בנו - נוהג בנקבה שאסור לשחוט האם והבן או האם והבת, ואינו נוהג בזכרים ומותר לשחוט האב והבן, לשון רש"י. פוסק הרב הלכה כדברי האומר אין חוששין לזרע האב (חולין עט א), וכן דעת אונקלוס[footnoteRef:13], והוא הנכון בגמרא בדין אותו ואת בנו. אבל דרך הכתוב כשמזכיר הנקבה ביחוד לקרות אותה פרה, ואם כן היה ראוי שיאמר הכתוב, ופרה או כשבה אותה ואת בנה, אלא מפני שהזכיר שור או כשב או עז כי יולד, והזכיר האם והבן והיה שבעת ימים תחת אמו, אמר כי במינין הנזכרים האלו שהם שור ושה עוד מצוה אחרת בהן, כי אותו ואת בנו הנזכרים לא ישחטו ביום אחד[footnoteRef:14].  [13:  "היינו מדתרגם: ותורתא או שיתא לה ולברה לא תכסון וגו' ע"כ. ולפי זה יש לנקד לָה ולברָה וכמו שכתב בתרגום יונתן: תורתא או רחילא, יָתָה וית ברָה... אבל יש נוסחאות שמנקדים בתרגום אונקלוס: לֵה ולברֵה וגו', ולפי זה הוא לשון זכר, וקאי על האב" (דף על הדף חולין עח, ב).]  [14:  רמב"ן ויקרא פרק כב פסוק כח.] 

מכל מקום, רבי יהודה הסתפק בדבר, ולפיכך גם באותו ואת בנו אמנם אין מלקים על זכר ובנו, אבל יש לאסור מספק. כך סובר רבנו תם. אולם בעל המאור סבור שאין לזהות את חכמים דווקא עם דברי רבי יהודה, ובאיסור אותו ואת בנו, הם מתירים באביו לגמרי.
הרמב"ם פוסק: 
איסור אותו ואת בנו נוהג בנקבות שזה בנה ודאי, ואם נודע ודאי שזה הוא אביו אין שוחטין שניהן ביום אחד. ואם שחט אינו לוקה, שהדבר ספק אם נוהג בזכרים או אינו נוהג[footnoteRef:15].  [15:  רמב"ם הלכות שחיטה פרק יב הלכה יא.] 

נראה שפסק כרבי יהודה[footnoteRef:16]. אולם הדבר צריך לימוד, כיוון שקודם לכן כותב הרמב"ם:    [16:  כסף משנה שם.] 

אין איסור אותו ואת בנו נוהג אלא בבהמה טהורה בלבד שנאמר ושור או שה אותו ואת בנו לא תשחטו ביום אחד, ונוהג בכלאים, כיצד צבי שבא על העז ושחט העז ואת בנה לוקה, אבל העז שבא על הצביה אסור לשחוט אותה ואת בנה ואם שחט אינו לוקה, פרה ובנה אסרה תורה לא צביה ובנה. היתה בת הצביה הזאת נקבה וילדה בן ושחט את הנקבה בת הצביה ואת בנה לוקה[footnoteRef:17].  [17:  רמב"ם הלכות שחיטה פרק יב הלכות ח-ט.] 

במקרה האחרון, אם חוששים רק מספק לזרע האב התיש, שרק מינו מחויב באותו ואת בנו, כדין בהמה, מדוע מלקים על כך, הרי ספק הוא. אמנם השולחן ערוך הלך בעקבות הרמב"ם גם בזה, אבל אחרונים באמת פוטרים ממלקות[footnoteRef:18]. אולי הרמב"ם בכל זאת מבחין בין הסוגיות:  [18:  יעוין בזה בבירור הלכה לחולין עט, ב ציונים א-ג, אות ב.] 

לעולם חוששין לזרע האב אמנם בעיקר חיוב כששוחט האב עם הבן מספקא לן משום דכתיב בנו שכרוך אחריו[footnoteRef:19]. [19:  מעשה רקח הלכות שחיטה פרק יב הלכה ט.] 

ג. בירור האבהות
פטור האב מדין אותו ואת בנו הוא גזירת הכתוב, ואינו מחמת חוסר ידע, שגם כשהאב ידוע וניכר היטב, חכמים פוטרים כפי שעולה מהסוגיה הבאה:  
אתא רב אושעיא מנהרדעא ואייתי מתניתא בידיה: רחל בת עז, ועז בת רחל, ר' מאיר מחייב וחכמים פוטרין. אמר ליה רב הושעיא לרבה: כי עיילת לקמיה דרב הונא, בעי מיניה: ר' מאיר מיחייב למאי?... אמר ליה: ניחזי אנן, הכא במאי עסקינן - ברחל שילדה מין עז ואביו תייש, ובחוששין לזרע האב לענין אותו ואת בנו קמיפלגי, דר' מאיר סבר: חוששין לזרע האב, ורבנן סברי: אין חוששין לזרע האב: אי הכי, ליפלגו בחוששין לזרע האב בעלמא בפלוגתא דחנניה ורבנן![footnoteRef:20]. [20:  בכורות יז, א.] 

הרי שברור לגמרא שחכמים פוטרים למרות שהאב ניכר. מכל מקום גם לחנניה, כל האיסור הוא רק אם ברור מיהו האב:  איסור אותו ואת בנו נוהג בנקבות, שזה בנה ודאי; ואם נודע ודאי שזה הוא אביו, אין שוחטין שניהם ביום אחד, ואם שחט אינו לוקה, שהדבר ספק אם נוהג בזכרים או אינו נוהג[footnoteRef:21].  [21:  שו"ע יו"ד סימן טז סעיף ב.] 

מכאן שאין לחשוש לאב מספק. וכן שנינו:[footnoteRef:22] [22:  ביאור הגר"א יו"ד סימן טז ס"ק ג בשם הרא"ש.] 

בארבעה פרקים בשנה המוכר בהמה לחבירו צריך להודיעו אמה מכרתי לשחוט בתה מכרתי לשחוט... אמר רבי יהודה אימתי? בזמן שאין לו ריוח אבל יש לו ריוח אין צריך להודיעו ומודה רבי יהודה במוכר את האם לחתן ואת הבת לכלה, שצריך להודיע. בידוע ששניהם שוחטין ביום אחד[footnoteRef:23].  [23:  מסכת חולין פרק ה משנה ג.] 

ובעיני ייפלא ספק זה מאחרים, כיצד זה התירו ליצור אותו לכתחילה. מדוע לא החמירו, וכי מה מפריע למוכר בהמה - אם לחתן, ובאותה עת מוכר את בנה לכלה, שיודיעו לקונים על סכנת השחיטה המשפחתית[footnoteRef:24]? [24:  אמנם אלו דברי רבי יהודה, שבוודאי חולק על חנניה, אולם הוא מודה בזה לחכמים, ולא נחלק איש לאסור גם בזכר.] 

לכאורה התירו לכתחילה ליצור ספק בו יקלו. אמנם מצינו מעין זה לגבי ספק ערלה בחו"ל[footnoteRef:25], אך עדיין צריך לי עיון. [25:  קידושין לט, א.] 


